|  |
| --- |
| menu_r02_c2HRVATSKI SAVEZ UDRUGA UZGAJATELJA MALIH ŽIVOTINJAADRESA: M. Gupca 45, 31540 Donji MiholjacŽIRO RAČUN BROJ: HR3824120091134001312OIB: 87157447539**RADNA GRUPA ZA ZAMORČIĆE** |

|  |  |
| --- | --- |
| Predmet: Prijedlog izmjene PravilnikaO ocjenjivanju | **HRVATSKI SAVEZ UDRUGA UZGAJATELJA MALIH ŽIVOTINJA – IZVRŠNI DOBOR** |
| Broj: 3/2014 |

Poštovani,

radna grupa za zamorčiće u sastavu Branko Lončar, Ivica Kralj i Dražen Biličić, bavila se problematikom izlaganja zamorčića na našim izložbama, kako bi ih stavili u okvire pravilnika u kojima je regulirano izlaganje golubova, peradi, ptica i kunića, što je izuzetno važno kako bi se moglo kvalitetno raditi na danjem unaprjeđenju i razvoju uzgoja ove vrste životinja.

Predložene izmjene pravilnika u skladu su sa Hrvatskim standardom zamoraca 2008. i regulativa Europskog saveza.

Molimo da IO HSUUMŽ već na prvoj sjednici u rujnu, stavi ove prijedloge na dnevni red, kako bi u iduću izložbenu sezonu mogli ući sa gotovim pravilnicima vezanim za zamorčiće, te kako bi regulirali njihovo ocjenjivanje.

Iza članka 5. dodaje se novi članak 6. i glasi:

**Ocjenjivanje zamorčića na izložbama obavlja se po bodovnom sustavu, sa sedam bodovnih karakteristika, na način da zbroj bodova dodijeljen po svakoj stavci predstavlja „ukupno bodova“, odnosno ocjenu dotičnog zamorčića.**

**1. Izvrstan (I) 97 – 100 bodova**

**2. Odličan (OD) 96 – 96,5 bodova**

**3. Vrlo dobar (VD) 94 – 95,5 bodova**

**4. Dobar (D) 92 – 93,5 bodova**

**5. Zadovoljava (Z) 90 – 91,5 bodova**

**6. Ne zadovoljava (NO) ispod 90 bodova**

**Zamorčići se ocjenjuju prema slijedećim klasama:**

**C – klasa (BEBE) – težine od 450 g. do 850g. u starosti od 3 do 5 mjeseci (minimalna težina za pasmine Skiny i Baldwin je 400g, a za Cuy minimalno 700 g.).**

**B – klasa ( JUNIORI) – težine od 850 g. do 1050 g. u starosti od 5 do 8 mjeseci (minimalna težina za pasminu Cuy 1400 g.).**

**A – klasa (ODRASLI) – težine od 1050 g do 1700 g. u starosti od 8 mjeseci na više (minimalna težina za pasminu Cuy 1800 g.).**

Svi se naredni članci pomoći za 1 broj, tako članak 7. se dopunjuje iza 1. rečenice:

**Uz zamorčiće na izložbu je obavezno priložiti rodovnik, kao dokaz upisa u matičnu knjigu.**

U Bjelovaru, 18.08.2014.

Član radne grupe

Dražen Biličić